EELNÕU

**MÄÄRUS**

**Rahandusministri 16. detsembri 2020. a**

**määruse „Rahapesu Andmebüroo andmekogu põhimäärus“**

**muutmine**

Määrus kehtestatakse rahapesu ja terrorismi rahastamise tõkestamise seaduse § 591 lõike 3 alusel.

**§ 1.** Rahandusministri 16. detsembri 2020. a määruses „Rahapesu Andmebüroo andmekogu põhimäärus“ tehakse järgmised muudatused:

**1)** paragrahvi 2 lõiget 2 täiendatakse pärast tekstiosa „§-s 54“ tekstiosaga „ning rahvusvahelise sanktsiooni seaduse §-des 18, 13 ja 30“;

**2)** paragrahvi 3 pealkirja täiendatakse pärast sõna „viis“ sõnadega „ja ülesehitus“;

**3)** paragrahvi 3 senine tekst loetakse lõikeks 1 ning paragrahvi täiendatakse lõigetega 2 ja 3 järgmises sõnastuses:

„(2) Andmekogu koosseisu kuulub analüütikarakendus (edaspidi *andmeladu*). Andmeladu koosneb andmekogusse kantavatest andmetest ning infosüsteemi andmevahetuskihi X-tee kaudu tehtavate päringute alusel salvestatavatest andmetest. Andmelaos töödeldakse isikustatud andmeid. Andmeid, sealhulgas isikuandmeid, säilitatakse andmelaos §-s 26 sätestatud tingimustel.

(3) Andmekogu on liidestatud infosüsteemide andmevahetuskihiga X-tee ja see kuulub riigi infosüsteemi koosseisu. Andmete andmekogusse kandmisel esitatakse päringuid ja saadakse andmeid sellega liidestatud andmekogust.“;

**4)** paragrahvi 6 lõige 2 sõnastatakse järgmiselt:

„(2) Andmekogu volitatud töötlejad on Siseministeeriumi infotehnoloogia- ja arenduskeskus ja Rahandusministeeriumi Infotehnoloogiakeskus (edaspidi *volitatud töötleja*).“;

**5)** paragrahvi 7 lõike 2 sissejuhatav lauseosa sõnastatakse järgmiselt:

„(2) Siseministeeriumi infotehnoloogia- ja arenduskeskus volitatud töötlejana:“;

**6)** paragrahvi 7 täiendatakse lõikega 3 järgmises sõnastuses:

„(3) Rahandusministeeriumi Infotehnoloogiakeskus volitatud töötlejana tagab andmelao majutamiseks vajaliku infotehnoloogilise keskkonna ja selle tehnilise valmisoleku teenusleppes kokku lepitud ulatuses ja korras.“;

**7)** paragrahvi 8 sissejuhatav lauseosa sõnastatakse järgmiselt:

„Andmekogusse kantakse järgmised rahapesu ja terrorismi rahastamise tõkestamise seaduse § 50 tähenduses esitataval teatel (edaspidi *teade*) kajastuvad andmed, sealhulgas:“;

**8)** paragrahvi 8 punkt 8 sõnastatakse järgmiselt:

„8) teatega seotud dokumendid.“;

**9)** paragrahvi 12 punktis 4 ja § 14 lõike 1 punktis 6 asendatakse sõnad „dokumendi välja andnud riigi ja asutuse nimi“ sõnadega „dokumendi välja andnud riigi nimi“;

**10)** paragrahvi 14 lõiget 1 täiendatakse punktidega 21 ja 22 järgmises sõnastuses:

„21) sugu;

22) rahvus;“;

**11)** paragrahvi 14 lõiget 2 täiendatakse punktiga 71 järgmises sõnastuses:

„71) tegelik kasusaaja;“;

**12)** paragrahvi 14 lõike 2 punkt 8 sõnastatakse järgmiselt:

„8) esindusõigusliku isiku ees- ja perekonnanimi ning isikukood ja sünniaeg;“;

**13)** paragrahvi 17 punktid 2 ja 3 sõnastatakse järgmiselt:

„2) muul viisil teatavaks saanud teave kahtlaste ja ebaharilike tehingute ja toimingute ning tehingute ja toimingute osapoolte kohta;

3) rahapesu ja terrorismi rahastamise tõkestamise seaduse 7. ja 8. peatükis ning rahvusvahelise sanktsiooni seaduse 5. peatükis sätestatud järelevalve tegemise käigus kogutud andmed;“;

**14)** paragrahvi 17 täiendatakse punktidega 5–7 järgmises sõnastuses:

„5) Rahapesu Andmebüroole esitatavates aruannetes sisalduvad andmed ja Rahapesu Andmebüroole ettekirjutuste alusel esitatavad andmed;

6) andmed tehingute ja toimingute osapoolte majandustegevuse ja vara kohta;

7) rahapesu ja terrorismi rahastamisele ning finantssanktsiooni rikkumisele viitavad üldsusele suunatud ja avalikest allikatest kätte saadavad andmed.“;

**15)** paragrahvi 19 lõiget 1 täiendatakse pärast sõna „andmevahetuskihi“ sõnaga „X-tee“;

**16)** paragrahvi 19 lõige 2 sõnastatakse järgmiselt:

„(2) Andmekogu vastutav töötleja esitab päringuid, sealhulgas automatiseeritult, ja saab oma seaduses sätestatud ülesannete täitmiseks andmeid lõigetes 21 ja 22 nimetatud andmekogudest või infokanalitest.“;

**17)** paragrahvi 19 täiendatakse lõigetega 21 ja 22 järgmises sõnastuses:

„(21) Tehingu osapooltega seotud andmeid saab vastutav töötleja järgmistest andmekogudest või infokanalitest:

1) rahvastikuregister;

2) karistusregister;

3) e-toimiku süsteem;

4) Eesti hariduse infosüsteem;

5) isikut tõendavate dokumentide andmekogu;

6) sissesõidukeeldude riiklik register.

(22) Tehingu osapoolte majandustegevuse ja varaga seotud andmed saab vastutav töötleja järgmistest andmekogudest või infokanalitest:

1) äriregister;

2) maksukohustuslaste register;

3) elektrooniline arestimissüsteem;

4) kinnistusraamat;

6) tehingute andmebaas;

5) liiklusregister;

6) majandustegevuse register;

7) tegelike kasusaajate andmekogu;

8) täitmisregister;

9) töötamise register;

10) Eesti väärtpaberite keskregister.“;

**18)** paragrahvi 25 täiendatakse lõikega 11 järgmises sõnastuses:

„(11) Andmesubjektide juurdepääs tema kohta andmekogus sisalduvatele andmetele on piiratud. Andmesubjektidele andmete väljastamisel andmekogust järgitakse rahapesu ja terrorismi rahastamise tõkestamise seaduse §-s 521, § 55 lõikes 3 ning §-des 60 ja 63 sätestatud piiranguid.“;

**19)** paragrahvi 26 lõige 1 tunnistatakse kehtetuks;

**20)** paragrahvi 26 täiendatakse lõikega 11 järgmises sõnastuses:

„(11) Andmekogu andmeid ja andmekogusse kantud dokumente isiku kohta säilitatakse andmekogus 15 aastat pärast vastava teate või toimiku sulgemist. Andmed isiku kohta, isiku seosed teiste andmetega ja temaga seotud dokumendid kustutatakse andmekogust nii, et oleks tagatud isikute, teadete ja toimikute andmete terviklikkus.“;

**21)** paragrahvi 26 lõige 2 sõnastatakse järgmiselt:

„(2) Rahapesu ja terrorismi rahastamise tõkestamise seaduse § 60 lõike 9 alusel Rahvusarhiivile üle antavaid dokumente ja arhivaale säilitatakse Rahapesu Andmebüroos 30 aastat. Pärast üleandmist nimetatud dokumendid kustutatakse.“.

**§ 2. Määruse jõustumine**

(1) Määrus jõustub 2024. aasta 1. aprillil.

(2) Paragrahvi 1 punkte 19 ja 21 rakendatakse tagasiulatuvalt 2024. aasta 1. jaanuarist.

(3) Paragrahvi 1 punkt 20 jõustub 2026. aasta 1. jaanuaril.

*(allkirjastatud digitaalselt)*

Mart Võrklaev

Rahandusminister

*(allkirjastatud digitaalselt)*

Merike Saks

Kantsler